Drie se sterftes ruk dorp | Die Son
Drie se sterftes ruk dorp
Deur Keith MeyerWoensdag, Januarie 27, 2021 10:00
Josinda Herling ~ Foto Verskfa
LADISMITH. – Die doodskleed van Covid-19 het die laaste paar dae oor hierdie dorpie in die Klein-Karoo gehang.
Laas Maandagaand is menige­ inwoner se hartsnare geruk deur die skielike dood van die oudsoldaat Patrick Januarie.
Januarie is Maandagaand per ambulans na die George Hospitaal geneem, maar toe moes die ambulans omdraai omdat Januarie in die ambulans gesterf het.
Januarie sou Dinsdag begrawe word. Terwyl die familie Maandag besig was met begrafnisreëlings het die nuus soos 'n skoot koue water getref: Januarie se vrou, Maryka, het Maandagoggend vroeg ook gesterf, presies 'n week ná haar man se dood.
Maryka het in die Alan Blythe Hospitaal gesterf.
Huldeblyke vir die paartjie het Facebook oorstroom.
Die dorp het nog Maandag gegons oor die dood van die Januarie-egpaar, toe kom die tweede virus-sterfte vir die dag: Josinda Herling, 'n bekende jong vrou van dié dorp, het in die George Hospitaal gesterf.
Daarna was talle se Whats­App-statusse oortrek met die mooiste pics van Herling.
Weens die virus-getalle wat hier so skerp gestyg het, bestempel die distriksmunisipaliteit dit as 'n hotspot in die Tuinroete.
Vele gebede en dok red vrou Oom klop Covid kort voor 81ste Suster woeker steeds ná afjak 40ste jaar toe ekstra special